เมแกนอึ้ง นสพ.ยักษ์ใหญ่แคนาดา ไม่ต้อนรับเจ้าชายแฮร์รี่-ครอบครัวย้ายมาอยู่ 
The Globe and Mail นสพ.ยักษ์ใหญ่สุดในแคนาดา ประกาศท่าทีผ่านบทบรรณาธิการ ไม่ต้อนรับเจ้าชายแฮร์รี่-เมแกนย้ายมาอยู่แคนาดาในฐานะเป็นบ้านอีกหลัง เพราะขัดกฎหมายเมื่อ 16 ม.ค.63 เว็บไซต์เดอะ ซัน รายงานว่า นสพ.ยักษ์ใหญ่สุดในแคนาดา The Globe and Mail (เดอะ โกลบ แอนด์ เมล) ประกาศท่าทีของ นสพ.ลงในบทบรรณาธิการ คัดค้านและไม่ขอต้อนรับเจ้าชายแฮร์รี่ และเมแกน ดยุคและดัชเชสแห่งซัสเซกซ์ มาพำนักอยู่ในแคนาดา ในฐานะเป็นบ้านอีกหลัง เนื่องจากเห็นว่าการย้ายมาอยู่ในแคนาดาของดยุคและดัชเชสแห่งซัสเซกซ์ เป็นการละเมิดกฎหมายที่ยังคงดำรงอยู่จากการที่อังกฤษเคยปกครองแคนาดา พร้อมกับระบุว่า ยังไม่เคยมีสมาชิกราชวงศ์อังกฤษพระองค์ใดสามารถมาประทับที่แคนาดาในฐานะเป็นบ้านของพระองค์เราขอต้อนรับพระองค์ในการเสด็จมาเยือน แต่ไม่ใช่การประทับอยู่ยาวเป็นเวลานาน ในขณะที่พระองค์ทรงเป็นพระบรมวงศานุวงศ์ชั้นสูงของอังกฤษ แคนาดาไม่สามารถอนุญาตให้พระองค์มาที่แคนาดาเพื่อมาประทับที่นี่ได้ เพราะเป็นการขัดต่อข้อห้ามตามรัฐธรรมนูญ เนื้อหาบางส่วนในบทบรรณาธิการของ The Globe and Mail หลังเจ้าชายแฮร์รี่และเมแกนประกาศผ่านแถลงการณ์ขอลดบทบาทการเป็นสมาชิกชั้นสูงของราชวงศ์อังกฤษ และจะแบ่งเวลามาอยู่ในแคนาดาและสหราชอาณาจักรพร้อมกันนั้น นสพ.ยักษ์ใหญ่สุดของแคนาดา ยังชี้ว่า ระบอบการปกครองแบบประชาธิปไตยของแคนาดา ซึ่งมีพระมหากษัตริย์ โดยถือสมเด็จพระราชินีเอลิซาเบธที่ 2 ทรงเป็นพระประมุขนั้น มีเอกลักษณ์และละเอียดอ่อน แต่มีความสำคัญในระบอบรัฐธรรมนูญของเรา นั่นหมายถึง การที่เจ้าชายแฮร์รี่ รัชทายาทลำดับที่ 6 ของราชวงศ์อังกฤษจะมาประทับอยู่ในแคนาดานั้น เป็นเรื่องที่แคนาดาไม่สามารถจะอนุญาตได้การที่สมาชิกราชวงศ์อังกฤษจะมาพำนักในประเทศแคนาดาไม่สอดคล้องกับธรรมชาติที่ยาวนานของความสัมพันธ์ระหว่างแคนาดาและอังกฤษ รวมทั้งแคนาดากับราชวงศ์ เพราะถ้าพระองค์ยังเป็นสมาชิกชั้นสูงของราชวงศ์ของเรา ประเทศนี้ไม่สามารถเป็นบ้านของพระองค์ได้ บทบรรณาธิการใน นสพ.The Globe and Mailเดอะ ซันชี้ว่า นสพ.ยักษ์ใหญ่สุดของแคนาดาได้ตีพิมพ์บทบรรณาธิการดังกล่าวหลังจากรัฐบาลแคนาดาดูเหมือนต้องให้คำมั่นที่จะต้องจ่ายค่าถวายการอารักขาความปลอดภัยบางส่วนให้แก่เจ้าชายแฮร์รี่และเมแกน หากย้ายมาประทับที่แคนาดา เป็นเงินปีละประมาณ 1 ล้านปอนด์ หรือราว 40 ล้านบาท โดยขณะนี้เป็นที่เข้าใจว่า นายกรัฐมนตรีจัสติน ทรูโดของแคนาดาได้ให้คำมั่นเป็นการส่วนตัวต่อสมเด็จพระราชินีเอลิซาเบธที่ 2 ของอังกฤษแล้วว่า รัฐบาลแคนาดาจะจ่ายค่าถวายการอารักขาความปลอดภัยแด่เจ้าชายแฮร์รี่และครอบครัว ทว่าด้าน รมว.คลังแคนาดา เตือนว่า รัฐบาลยังไม่ได้ตัดสินใจในเรื่องนี้ เพราะเกรงว่าจะถูกคัดค้านโดยชาวแคนาดาที่เสียภาษี.อ้างอิงข้อมูล : The Sun
The Globe and Mail นสพ.ยักษ์ใหญ่สุดในแคนาดา ประกาศท่าทีผ่านบทบรรณาธิการ ไม่ต้อนรับเจ้าชายแฮร์รี่-เมแกนย้ายมาอยู่แคนาดาในฐานะเป็นบ้านอีกหลัง เพราะขัดกฎหมาย 
เจ้าชายแฮร์รี่,ข่าวเด่น,เมแกน,แคนาดา,ดยุคแห่งซัสเซกซ์,ข่าววันนี้